Chmeľová (vrch)

Chmeľová () je druhý najvyšší vrch Bielych Karpát. Nachádza sa nad obcou Vršatské Podhradie, približne  severne od Dubnice nad Váhom.

 Poloha 
Nachádza sa v severnej časti pohoria, v geomorfologickom podcelku Vršatské bradlá a jej časti Vysoké Vršatce.. Leží v Trenčianskom kraji, v okrese Ilava a v katastrálnom území obcí Vršatské Podhradie a Červený Kameň. Vrch je v tesnej blízkosti prírodnej rezervácie Vršatské bradlá, ktorá je súčasťou Chránenej krajinnej oblasti Biele Karpaty a najbližšími sídlami sú obce Vršatské Podhradie a Červený Kameň.

 Opis 
Vrch tvorí súčasť jedinečného bradlového masívu, kde sa zachovali skalné i lesné spoločenstvá teplomilných i horských druhov rastlín a živočíchov. Sedlom je na východe oddelený vápencový masív s vrchom Javorník (), severne susedí Zvonová hora (), západne Biely vrch () a južne je v susedstve Vršatské hradné bralo s hradom Vršatec. Chmeľová patrí do povodia Váhu; západnú a severnú časť masívu odvodňujú prítoky Tovarského potoka do Lednice, juhozápadnú Krivoklátsky potok. Vrch je prevažne zalesnený, no z menších odlesnených časti sú zaujímavé výhľady široké okolie.

 Výhľady 
alt=Pohľad z vrchu Chmeľová na Vršatské bradlá a okolitú krajinu|náhľad|Pohľad z Chmeľovej na Vršatské bradlá
Vďaka značnej výške a polohe poskytujú nezalesnené časti vrcholových partií Chmeľovej zaujímavé výhľady. Okrem blízkych bielokarpatských vrcholov sú pri vhodných podmienkach pozorovateľné dominanty pohoria Považský Inovec, Vtáčnik, Strážovské vrchy a Javorníky. Nezriedka sú na horizonte viditeľné aj Moravsko-sliezske Beskydy, Malá Fatra, Tribeč a vzácne aj Hrubý Jeseník.

 Turizmus 
Vrch v atraktívnom prostredí v blízkosti obce Vršatské Podhradie a zrúcaniny rovnomenného hradu poskytujú zaujímavé možnosti na výlety. Dominanta širokého okolia so zaujímavými výhľadmi je dostupná značeným chodníkom cez blízke sedlo.

 Prístup 
 po  značke cez rázc. Chmeľová:
 z juhu z blízkeho rázcestia Vršatec pri Vršatskom Podhradí
 zo severovýchodu z Červeného Kameňa 
 po  značke:
 z Červeného Kameňa cez Vršatské Podhradie 
 z rázc. Brezová, kaplnka (pripojenie na  hrebeňovku)

 Referencie 

 Pozri aj 
 Zoznam vrcholov v Bielych Karpatoch
 Vršatské bradlá

 Panoráma 

 Iné projekty

 Externé odkazy 
 Správa CHKO Biele Karpaty
 Poloha na turistickej mape

Kategória:Vrchy v Bielych Karpatoch
Kategória:Vrchy v okrese Ilava
Kategória:Vrchy pod 1000 metrov na Slovensku
Kategória:Vršatské Podhradie
Kategória:Vršatské bradlá